
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS BENDRO DARBO SU ŠEIMOMIS ORGANIZAVIMO IR KOORDINAVIMO TVARKOS APRAŠO PATVIRTINIMO    

2020 m. birželio    d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir Savivaldybės bendro darbo su šeimomis organizavimo ir koordinavimo rekomendacijomis, patvirtintomis Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro, Lietuvos Respublikos švietimo ir mokslo ministro ir Lietuvos Respublikos vidaus reikalų ministro  2018 m. rugpjūčio 8 d. įsakymu Nr. A1-428/V-894/V-691/1V-579 „Dėl Savivaldybės bendro darbo su šeimomis organizavimo ir koordinavimo rekomendacijų patvirtinimo“,
t v i r t i n u  Šakių rajono savivaldybės bendro darbo su šeimomis organizavimo ir koordinavimo tvarkos aprašą (pridedama).
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius                                                                                 Dainius Grincevičius












Parengė		
Tarpinstitucinio bendradarbiavimo koordinatorė

Aušra Pavydienė
2020 - 06 – 16
PATVIRTINTA
Šakių rajono savivaldybės
administracijos direktoriaus
2020 m. birželio    d.
įsakymu Nr. AT-

ŠAKIŲ RAJONO SAVIVALDYBĖS BENDRO DARBO SU ŠEIMOMIS ORGANIZAVIMO IR KOORDINAVIMO TVARKOS APRAŠAS
 
[bookmark: part_1ecf13c5637048638e7e570da8051000]I SKYRIUS
BENDROSIOS NUOSTATOS
 
[bookmark: part_cbc1a982b12f416f90de701f48b21b05]1. Šakių rajono savivaldybės (toliau – Savivaldybė) bendro darbo su šeimomis organizavimo ir koordinavimo tvarkos aprašas (toliau – Aprašas) nustato bendro darbo su vaikus auginančiomis ar jų besilaukiančiomis šeimomis (toliau – šeimos) organizavimo ir koordinavimo Savivaldybėje pagrindinius principus, subjektus, dalyvaujančius dirbant su šeimomis, bendro darbo su šeimomis organizavimą ir koordinavimą savivaldybėje, įstaigų, institucijų keitimąsi informacija.
[bookmark: part_a33adc4a3c1c4cffbb6c897a301e1750]2. Bendro darbo su šeimomis organizavimo ir koordinavimo tikslas – užtikrinti efektyvų socialinės rizikos prevencijos priemonių (toliau – prevencijos priemonės), taip pat kompleksinės pagalbos ir koordinuotai teikiamų švietimo pagalbos, socialinių ir sveikatos priežiūros paslaugų bei psichologinės, teisėsaugos pagalbos (toliau – pagalba) teikimą šeimoms Šakių rajono savivaldybėje, siekiant stiprinti šeimų gebėjimus, galimybes rūpintis vaikais ir taip užtikrinti kokybišką šeimų funkcionavimą, būtiną jų gerovę.
[bookmark: part_adbc02b172724f399f2af05e30278c4a]3. Apraše vartojamos sąvokos atitinka Lietuvos Respublikos vaiko teisių apsaugos pagrindų įstatyme, Lietuvos Respublikos šeimos stiprinimo įstatyme, Lietuvos Respublikos socialinių paslaugų įstatyme, Lietuvos Respublikos apsaugos nuo smurto artimoje aplinkoje įstatyme, Lietuvos Respublikos švietimo įstatyme, Lietuvos Respublikos sveikatos sistemos įstatyme, Lietuvos Respublikos vietos savivaldos įstatyme apibrėžtas sąvokas.

 
[bookmark: part_6b260fbc37254523a75f942e397dc4d0]II SKYRIUS
PAGRINDINIAI BENDRO DARBO SU ŠEIMOMIS ORGANIZAVIMO IR KOORDINAVIMO SAVIVALDYBĖJE PRINCIPAI
 
[bookmark: part_88879d1e8e364d41a0fe0402b591ffcc]4. Bendras darbas su šeimomis organizuojamas ir koordinuojamas laikantis šių pagrindinių principų:
[bookmark: part_2f0ef8d2d9f04c63b64668faeede9ad1]4.1. šeimos atsakomybės – šeima yra atsakinga už jos narių gerovę, o pagalbos teikimo tikslas – įgalinti šeimą savarankiškai rūpintis ir tinkamai prižiūrėti savo vaikus;
[bookmark: part_ccef0b136e054105a425129205c7650e]4.2. gyvenamosios vietovės bendruomenės įtraukimo – gyvenamosios vietovės bendruomenė (toliau – bendruomenė) imasi iniciatyvos kurti palankią savo bendruomenės nariams ir šeimoms socialinę aplinką, tenkindama bendrus gyvenimo kaimynystėje poreikius, o Savivaldybė stiprina ir telkia bendruomenes;
[bookmark: part_c1a4ca2c2a26412b9720f85ba21e7c28]4.3. subsidiarumo – pagalba šeimoms pirmiausia teikiama ten, kur ji efektyviausia, t. y. seniūnijoje ir bendruomenėje, o aukštesnio (savivaldybės, valstybės) lygmens paslaugos teikiamos ir organizuojamos tik tada, kai bendruomeninės pagalbos šeimoms nepakanka;
[bookmark: part_e5885935438f427889909c911d57a43d]4.4. bendradarbiavimo ir tarpusavio pasitikėjimo – bendras darbas su šeimomis organizuojamas ir koordinuojamas laikantis nuostatos, kad šeimos gali ir turi būti atsakingos už savo gerovę, bendruomenė, bendruomeninės ir kitos nevyriausybinės organizacijos, kiti pagalbos ir paslaugų teikėjai gali pagalbą šeimoms suteikti, o Savivaldybė visomis priemonėmis telkia bendruomeninių organizacijų, nevyriausybinių organizacijų ir kitų pagalbos teikėjų pastangas, koordinuoja bendrą jų darbą.
[bookmark: part_53a012ab59114f8481c41579fea8a4fe]III SKYRIUS
SUBJEKTAI, DALYVAUJANTYS DIRBANT SU ŠEIMOMIS
 
[bookmark: part_d348b3b13c184eaaa94ac2f3ea653a8e]5. Subjektai, pagal kompetenciją dalyvaujantys darbe su šeimomis:
[bookmark: part_66492276026a4400b9adbe86462a2172]5.1. Savivaldybės administracijos Socialinės paramos skyriaus, Švietimo, kultūros ir sporto skyriaus darbuotojai, Savivaldybės gydytoja;
[bookmark: part_fec4a542638e432ea0575a7fc68d9178]5.2. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau –VVTAĮT) Marijampolės apskrities vaiko teisių apsaugos skyriaus Šakių rajone specialistai.
[bookmark: part_8c3184f2ad2d44be837f56d40d51511c][bookmark: part_a48e0b4c22e041c4991751116fcfef89]5.3. seniūnai, seniūnaičiai, seniūnijos išmokų specialistai;
5.4. Šakių socialinių paslaugų centro paskirti atvejo vadybininkai, socialiniai darbuotojai, psichologai ir kiti socialinių paslaugų srities darbuotojai;
[bookmark: part_e38e328f65db4baca6ba54656782bf6c]5.5. sveikatos priežiūros įstaigų (pirminės asmens sveikatos priežiūros paslaugas teikiančių įstaigų, visuomenės sveikatos biuro ir kt.) paskirti atvejo vadybininkai, sveikatos priežiūros specialistai;
[bookmark: part_ba54b664f5054407ab069d7702c97868]5.6. švietimo įstaigų (bendrojo ugdymo mokyklų ir ikimokyklinio / priešmokyklinio ugdymo įstaigų, Savivaldybės pedagoginės psichologinės tarnybos, paskirti atvejo vadybos specialistai, pedagogai, švietimo pagalbos specialistai;
[bookmark: part_926a2e83018541da8240a3fa6f424706]5.7. policijos pareigūnai;
[bookmark: part_e4d35995292a4e6a80936c65be7451a8][bookmark: part_596d581fa48542719703588ad203a2f0]5.8. Užimtumo tarnybos prie Socialinės apsaugos ir darbo ministerijos darbuotojai;
[bookmark: part_224079126a5641e48852dc2c1457d846]5.9. bendruomeninių ir kitų nevyriausybinių organizacijų atstovai, savanoriai;
5.10. Savivaldybės tarpinstitucinio bendradarbiavimo koordinatorius;
[bookmark: part_2523293c06814b7cb6c14ab13cebb46c]5.11. kiti specialistai, teikiantys pagalbą šeimoms.
[bookmark: part_bada16cfdb844a2e91f4b65fa00b9b81] 
[bookmark: part_2c5f569ef9c14d348fd328cef8948b6f]IV SKYRIUS
BENDRO DARBO SU ŠEIMOMIS ORGANIZAVIMAS IR KOORDINAVIMAS SAVIVALDYBĖJE
 
[bookmark: part_a8822df1b3394d7a9715a75e9ecc5cdb]6. Savivaldybė, organizuodama ir koordinuodama bendrą darbą su šeimomis, telkia socialinių paslaugų, švietimo, sveikatos priežiūros įstaigas, teisėsaugos institucijas, seniūnijas, bendruomenines organizacijas, nevyriausybines organizacijas ir kitas su šeimomis dirbančias įstaigas bei organizacijas, šeimų organizacijas, skatina vietos bendruomenių tarybų, Savivaldybės šeimos komisijos veiklą, neformalius šeimų judėjimus, planuodamos ir teikdamos pagalbą šeimoms.
[bookmark: part_39e98b89af304e5b874aa040fdaa6282]7. Seniūnai, seniūnaičiai, bendruomeninės organizacijos, nevyriausybinės organizacijos, pasitelkdamos savanorius, kartu su savivaldybės administracija suburia bendruomenę dirbti su šeimomis ir vaikais, organizuoja šeimų užimtumą, inicijuoja saugios kaimynystės veiklas, padeda šeimoms užsitikrinti tinkamas gyvenamojo būsto sąlygas, prisideda prie šeimų švietimo organizavimo.
[bookmark: part_5a567ec0c92940b59a0c5823fca2aa33]8. Organizuojant pagalbos šeimoms teikimą Savivaldybėje, sudaromos sąlygos šeimoms gauti konsultacijas ir informaciją dėl joms reikalingos pagalbos gavimo vadovaujantis vieno langelio principu: Savivaldybės teritorijoje veikia bent vieni bendruomeniniai šeimos namai (savivaldybės biudžetinė įstaiga arba viešoji įstaiga, kurios steigėja yra savivaldybė, nevyriausybinė organizacija), kurie teikia informaciją apie visas savivaldybės teritorijoje teikiamas paslaugas šeimoms.
[bookmark: part_425115019f0b449287821c86c63368e0]9. Už bendro darbo su šeimomis Šakių rajono savivaldybėje organizavimą atsako Savivaldybės administracijos direktorius.
[bookmark: part_f7bdfcb7cecf44179a06f02b94d4f258]10. Už bendro darbo su šeimomis koordinavimą Savivaldybėje atsakingas tarpinstitucinio bendradarbiavimo koordinatorius – savivaldybės administracijos valstybės tarnautojas, tiesiogiai pavaldus Savivaldybės administracijos direktoriui.
[bookmark: part_a54ec4f2cb2540b59f84ac3e3ce5b81f]11. Savivaldybėje sudaroma tarpinstitucinė grupė (grupės) tarpinstituciniams klausimams, susijusiems su pagalbos šeimoms planavimu, stebėsena ir plėtra, prevencinių priemonių planavimu ir įgyvendinimu, pagalbos šeimoms poreikių vertinimu savivaldybėje, bendruomenės, bendruomeninių ir nevyriausybinių organizacijų telkimu bendram darbui su šeimomis savivaldybėje, taip pat probleminiams klausimams aptarti. Savivaldybės tarpinstitucinė grupė sudaroma iš Savivaldybės administracijos Socialinės paramos skyriaus, Švietimo, kultūros ir sporto skyriaus, Savivaldybės gydytojos, seniūnų, VVTAĮT teritorinio skyriaus atstovų, policijos pareigūnų, socialinių paslaugų, sveikatos priežiūros, švietimo įstaigų atstovų. Jei reikia, atsižvelgiant į numatomo svarstyti klausimo turinį, į tarpinstitucinius pasitarimus gali būti kviečiami ir kiti Aprašo 5 punkte nurodyti paslaugas šeimai organizuojantys, teikiantys ir koordinuojantys subjektai, savivaldybės administracijos direktorius ir (ar) jo pavaduotojas, meras, vicemeras, savivaldybės tarybos nariai, nepriklausomi ekspertai ir kt. Savivaldybės tarpinstitucinei grupei vadovauja tarpinstitucinio bendradarbiavimo koordinatorius. Tarpinstitucinio bendradarbiavimo koordinatorius organizuoja tarpinstitucinius pasitarimus ne rečiau kaip kartą per ketvirtį.   
[bookmark: part_faf0b17b5e824879812a1944e36861a3]12. Tarpinstitucinio bendradarbiavimo koordinatorius, organizuodamas bendro darbo su šeimomis koordinavimą Savivaldybėje:
[bookmark: part_d323c75200014b1393d5ef137235a85f]12.1. kartu su Aprašo 5 punkte nurodytais subjektais vertina ir analizuoja savivaldybėje gyvenančių šeimų bendrą pagalbos poreikį, vykdo pagalbos prieinamumo ir kokybės stebėseną pagal švietimo ir mokslo ministro kartu su socialinės apsaugos ir darbo ministru ir sveikatos apsaugos ministru nustatytus paslaugų prieinamumo ir kokybės stebėsenos rodiklius bei tvarką;
[bookmark: part_662c64645fcc4a66b204b1a9d7167b32]12.2. inicijuoja ir kartu su Aprašo 5 punkte nurodytais subjektais rengia paslaugų plėtros planų projektus;
[bookmark: part_8c3ca989d2bd48e5bd2a10615bc1dff5]12.3. teikia informaciją savivaldybės administracijos direktoriui apie kylančias problemas dirbant bendrą darbą su šeimomis ir siūlymus dėl pagalbos šeimoms teikimo, organizavimo tobulinimo, plėtros.
[bookmark: part_48b12998ed6c40c2997ff0961c499595]13. Siekdamas nustatyti prevencijos priemonių, pagalbos šeimoms poreikį Savivaldybėje, tarpinstitucinio bendradarbiavimo koordinatorius, pasitelkdamas Savivaldybės administracijos Socialinės paramos skyriaus, Švietimo, kultūros ir sporto skyriaus, Savivaldybės gydytoja, seniūnus, seniūnijos išmokų specialistus ir (ar) specialistus socialiniam darbui, kasmet organizuoja pagalbos šeimoms ir vaikams paklausos ir pasiūlos įvertinimą. Įvertinama, kokių sunkumų patiria savivaldybėje gyvenantys vaikai, prioritetą teikiant vaikams, augantiems nepasiturinčiose šeimose (šeima gauna socialines pašalpas, maisto produktų davinius), fizinių asmenų globėjų (rūpintojų) šeimose, daugiavaikėse šeimose, šeimose, kuriose nustatyti smurto atvejai, šeimose, auginančiose vaikus, turinčius negalią, specialiųjų ugdymosi poreikių. Pagalbos šeimoms ir vaikams paklausos ir pasiūlos įvertinimo išvados bei siūlymai aptariami savivaldybės tarpinstitucinėje grupėje ir įtraukiami į pagalbos plėtros plano projektą.
[bookmark: part_86c90be47a5846c39c751ac3a1405e63]14. Savivaldybės tarpinstitucinės grupės siūlymus ir išvadas, pagalbos plėtros plano projektą tarpinstitucinio bendradarbiavimo koordinatorius teikia Savivaldybės administracijos direktoriui.
[bookmark: part_60391e22f5bb4f3eb5cc1ff938960061][bookmark: part_7d1773905e4943708cd7f1cc15b85527]15. Aprašas gali būti pakeistas ar panaikintas Savivaldybės administracijos direktoriaus įsakymu.

_______________________
 


image1.png
V4
m





